Verkið gengur vel , nú þegar er búið er að bora og leggja lagnir undir sex götur auk Elliðaár . Skurðgröftur hefst snemma á næsta ári og um miðjan apríl mun Orkuveita Reykjavíkur hefja lagningu strengjanna . Íslenskir aðalverktakar sjá um alla stjórnun verksins og jarðvinnu , svo sem gröft í lausu og föstu efni . Ræktunarsamband Flóa og Skeiða önnuðust sem undirverktakar borun rannsóknarborhola en upplýsingarnar sem frá þeim komu nýttust til ákvörðunar á legu rafstrengjanna undir árfarvegin . Boraðar voru þrjár rannsóknarholur á bilinu 10 – 20 metra djúpar við Elliðaár . Línuborun ehf mun sem undirverktaki framkvæma stefnustýrða borun og lögn ídráttarröra undir árfarveginn og umferðarmannvirki . Gert er ráð fyrir að borað verði á nítján stöðum undir umferðarmannvirki , til viðbótar við boranir undir Elliðaár . Þetta mun vera í fyrsta skipti sem borað er í klöpp undir árfarveg á Íslandi . Orkuveita Reykjavíkur mun svo sjá um lagningu raf - og fjarskiptastrengs , ásamt tengingum á þeim . Um tuttugu manns munu vinna við verkið sem taka mun um þrettán mánuði og skilast fullklárað þann 31. október 2008 .